ตรวจจับเอธิลีนช่วยตรวจสอบสุขภาพพืช
ก๊าซเอธิลีน (ethylene) เป็นฮอร์โมนพืชมีสภาพเป็นก๊าซที่อุณหภูมิห้อง มีบทบาทสำคัญต่ออุตสาหกรรมการเกษตร การติดตามฮอร์โมนพืชนี้ก็เพื่อตรวจหาการเปลี่ยนแปลงของการปล่อยก๊าซ ซึ่งอาจช่วยให้เกษตรกรดำเนินการป้องกันและฟื้นฟูสุขภาพพืช เพื่อลดการสูญเสียพืชลงได้ด้วยแนวคิดติดตามการปล่อยเอธิลีนแบบเรียลไทม์หรือตามเวลาจริง เพื่อให้ข้อมูลที่สำคัญแก่เกษตรกรเพื่อพัฒนาดูแลสุขภาพพืช ล่าสุดนักวิจัยจากสถาบันเทคโนโลยีแมสซาชูเสตต์หรือเอ็มไอที ในสหรัฐอเมริกา เผยว่า ได้พัฒนาตัวเซ็นเซอร์ ใหม่ ประกอบด้วยเครือข่ายผนังท่อนาโนคาร์บอนที่มีเพียงชั้นเดียว (SWCNTs) บนแผ่นกระจกที่คั่นขั้วไฟฟ้าทองคำ นักวิจัยวางตัวเร่งปฏิกิริยาผสมที่มีธาตุแพลเลเดียมไว้ด้านบนของ SWCNTs ตัวเร่งปฏิกิริยาแพลเลเดียมจะเปลี่ยนก๊าซเอธิลีนเป็นแอซีทาลดีไฮด์ (acetaldehyde) และแร่แพลเลเดียมก็เปลี่ยนการทำปฏิกิริยาออกซิเดชันและโต้ตอบกับ SWCNTs ซึ่งการเปลี่ยนแปลงนี้ได้สื่อกระแสไฟฟ้าวิธีนี้นักวิจัยจะสามารถตรวจสอบการเปลี่ยนแปลงระดับก๊าซเอธิลีนเมื่อเวลาผ่านไป อุปกรณ์เซ็นเซอร์ดังกล่าวยังตรวจจับความเข้มข้นของก๊าซ และมีความไวมากพอที่จะใช้ตรวจสอบพืชในแปลงเกษตรหรือไร่นาได้.
ก๊าซเอธิลีน (ethylene) เป็นฮอร์โมนพืชมีสภาพเป็นก๊าซที่อุณหภูมิห้อง มีบทบาทสำคัญต่ออุตสาหกรรมการเกษตร การติดตามฮอร์โมนพืชนี้ก็เพื่อตรวจหาการเปลี่ยนแปลงของการปล่อยก๊าซ 
ชื่นชีวิต,ก๊าซเอธิลีน,นักวิจัย,ฮอร์โมนพืช,ตรวจสอบพืช,สื่อกระแสไฟฟ้า,แอซีทาลดีไฮด์,การศึกษา